CELEX: 62007CA0317
Language: da
Date: 2008-12-04 00:00:00
Title: Sag C-317/07: Domstolens dom (Anden Afdeling) af 4. december 2008 — Lahti Energia Oy (anmodning om præjudiciel afgørelse fra Korkein hallinto-oikeus — Finland) (Direktiv 2000/76/EF — affaldsforbrænding — rensning og forbrænding — rågas fremstillet af affald — begrebet affald — forbrændingsanlæg — kombineret forbrændingsanlæg)

24.1.2009   
            
            
               DA
            
            
               Den Europæiske Unions Tidende
            
            
               C 19/5
            
         Domstolens dom (Anden Afdeling) af 4. december 2008 — Lahti Energia Oy (anmodning om præjudiciel afgørelse fra Korkein hallinto-oikeus — Finland)
   (Sag C-317/07) (1)
   
   (Direktiv 2000/76/EF - affaldsforbrænding - rensning og forbrænding - rågas fremstillet af affald - begrebet affald - forbrændingsanlæg - kombineret forbrændingsanlæg)
   (2009/C 19/08)
   Processprog: finsk
   Den forelæggende ret
   Korkein hallinto-oikeus
   Part i hovedsagen
   Lahti Energia Oy
   Sagens genstand
   Anmodning om præjudiciel afgørelse — Korkein hallinto-oikeus — fortolkning af artikel 3, nr. 1, 4 og 5, i Europa-Parlamentets og Rådets direktiv 2000/76/EF af 4.12.2000 om forbrænding af affald (EFT L 332, s. 91) — rensning og forbrænding i et kraftværks dampkedel — begrebet affald — begreberne forbrændingsanlæg og kombineret forbrændingsanlæg
   Konklusion
   
               1)
            
            
               Begrebet »affald« i artikel 3, nr. 1, i Europa-Parlamentets og Rådets direktiv 2000/76/EF af 4. december 2000 om forbrænding af affald omfatter ikke stoffer i luftform.
            
         
               2)
            
            
               Begrebet »forbrændingsanlæg« i artikel 3, nr. 4, i direktiv 2000/76 vedrører enhver stationær eller mobil teknisk enhed samt udstyr, der anvendes til varmebehandling af affald, såfremt de stoffer, der opstår ved anvendelsen af varmebehandlingsmetoden, efterfølgende forbrændes, og tilstedeværelsen af en forbrændingslinje er i denne forbindelse ikke et nødvendigt kriterium for en sådan kvalifikation.
            
         
               3)
            
            
               Under de i hovedsagen foreliggende omstændigheder
               
                           —
                        
                        
                           skal et gasanlæg, hvis formål er at frembringe produkter i luftform, i det konkrete tilfælde rågas, ved hjælp af varmebehandling af affald, kvalificeres som et »kombineret forbrændingsanlæg« i den forstand, hvori udtrykket er anvendt i artikel 3, nr. 5, i direktiv 2000/76
                        
                     
                           —
                        
                        
                           er et kraftværk, der som tilskudsbrændsel udnytter den rågas, der er frembragt ved kombineret forbrænding af affald i et gasanlæg, hvilken rågas i vidt omfang erstatter fossilt brændsel, der ellers anvendes i produktionen, ikke omfattet af direktivets anvendelsesområde.
                        
                     
         
      (1)  EUT C 211 af 8.9.2007.